एटली (निदेशक)
अरुण कुमार (जन्म 21 सितंबर 1986), जिन्हें एटली के नाम से जाना जाता है, एक भारतीय फिल्म निर्देशक, पटकथा (स्क्रीनप्ले) लेखक निर्माता हैं जो तमिल फिल्मों में अपने काम के लिए जाने जाते हैं। उन्होंने शुरू में एंथिरन (2010) और नानबन (2012) जैसी फिल्मों में एस शंकर के साथ सहायक निर्देशक के रूप में काम किया। उन्होंने फॉक्स स्टार स्टूडियोज द्वारा निर्मित फिल्म राजा रानी में नयनतारा, नाज़रिया, आर्य और जय जैसे कलाकारों के साथ अपने निर्देशन की शुरुआत की, जिसके लिए उन्हें विजय पुरस्कार और सर्वश्रेष्ठ संवाद लेखक के लिए तमिलनाडु राज्य पुरस्कार से सम्मानित किया गया। अपनी पहली फिल्म की सफलता के बाद, उन्होंने अपनी अगली फिल्म थेरी (2016) का निर्देशन किया, जिसमें अभिनेता विजय मुख्य भूमिका में थे। उन्होंने मेर्सल (2017) और बिगिल (2019) का निर्देशन किया, जिसमें भी अभिनेता विजय ही थे। एटली की आने वाली फिल्म जवान (2023) है, जिसमें सुपरस्टार शाहरुख खान हैं।